La tercera jornada del Cicle Formatiu en Economia Sostenible i Responsabilitat Social de l'Empresa Valenciana continua a Sagunt
23 de juny 2022

![](/media/3f0k12a1/c_ciclomini.jpg?width=850&height=566.9886363636364)

L'alcalde de Sagunt, Darío Moreno, ha inaugurat este matí, al Centre Cultural Mario Monreal, la tercera jornada del Cicle Formatiu en Economia Sostenible i Responsabilitat Social de l'Empresa Valenciana, organitzat per la Conselleria d'Economia Sostenible, Sectors Productius, Comerç i Treball juntament amb la Federació Valenciana de Municipis i Províncies (FVMP), que en esta tercera jornada ha comptat amb la col·laboració el departament de Promoció Econòmica i Industrial de l'Ajuntament de Sagunt. A més, también hi ha participat amb una ponència la tècnic del departament.

La jornada de hui, ha versat sobre el Paper dels Agents Socials en la Sostenibilitat de les Pimes (petita i mitjana empresa), en la qual s'han analitzat estudis recents en matèria d'aplicació de la responsabilitat social i sostenibilitat en les pimes valencianes, així com les noves ferramentes legals de l'àmbit valencià per a desenvolupar estes estratègies.

![](/media/y1eh1yw2/c_cicloalcalde.jpg?width=400&height=267&mode=max)L'alcalde de Sagunt, Darío Moreno, ha inaugurat la jornada indicant dos notes sobre els temes que tracta la jornada: «**Respecte a la responsabilitat social, crec que a poc a poc ha anat evolucionant i s'ha anat professionalitzant. Les empreses han entés que pot ser un element clau de la seua pròpia estratègia empresarial, imatge i amb una visió a llarg termini, de manera que també potencia al màxim este àmbit**». D'altra banda, respecte a la sostenibilitat, ha assenyalat que «**ací, particularment està molt ben portat el tema de les pimes. Si realment volem que a Espanya hi haja una transició ecològica haurem de fer-ho des del prisma de les pimes, que són la gran majoria de les empreses existents al nostre país**».

En este sentit, Moreno, ha conclòs: «**Des de les administracions públiques és el que hem d'aconseguir, que a través de tots estos grans plans, el que tinguem és un punt de suport per poder fer palanca i transformar tot el sector productiu valencià. La línia que hem de seguir és que no sols hi haja inversió multinacional, sinó que arrossegue també pimes espanyoles. Este és el gran repte que tenim per davant**».

En l'obertura de la jornada també han participat el director general d'Economia Sostenible, José Vicente Soler, i el secretari general de la FVMP, Vicent Gil.

Així mateix, en el desenvolupament de la Jornada s'han exposat els plantejaments i propostes dels agents socials sobre sostenibilitat i responsabilitat social en les empreses. La transformació econòmica dels sectors productius aporta grans beneficis no sols per al medi ambient, sinó també per a la seguretat i salut, laboral i pública, i per a avançar cap a un model productiu més modern i sostenible, basat en ocupacions de qualitat.

La primera de les ponències ha estat a càrrec del director de la Càtedra d'Empresa i Humanisme de la Universitat de València, Tomás F. González-Cruz, que ha parlat _d'Estudis en la implantació de la sostenibilitat i responsabilitat social en la pime valenciana: anàlisi de la sostenibilitat i responsabilitat social en l'empresa_. En segon lloc, també ha exposat una presentació del projecte de registre d'entitats valencianes socialment responsables.

La jornada ha continuat amb els plantejaments i propostes dels agents socials sobre sostenibilitat i responsabilitat social en les empreses. En esta àrea, la tècnic del departament de Promoció Econòmica i Industrial de l'Ajuntament de Sagunt, Sonia Marín, ha impartit una ponència sobre _Pacte territorial per l’ocupació i desenvolupament local del Camp de Morvedre_.

Seguidament, també han realitzat les seues ponències el gerent del Consorci del Pacte Territorial per a la Creació d'Ocupació (PACTEM NORD), José Antonio Navarro; la presidenta de l'Associació d'Empresaris de Camp de Morvedre (ASECAM), Cristina Plumed; i la sotssecretària general i responsable de les àrees de Salut Laboral i Medi Ambient i Cooperació d'UGT-PV, Marisa Baena.

Finalment, la sessió ha acabat amb un debat i s'han extret les connections de la jornada.

![](/media/mf5bd3o5/c_ciclofin.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-tercera-jornada-del-cicle-formatiu-en-economia-sostenible-i-responsabilitat-social-de-l-empresa-valenciana-continua-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-tercera-jornada-del-cicle-formatiu-en-economia-sostenible-i-responsabilitat-social-de-l-empresa-valenciana-continua-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-tercera-jornada-del-cicle-formatiu-en-economia-sostenible-i-responsabilitat-social-de-l-empresa-valenciana-continua-a-sagunt/ "Linked In")
*   [](mailto:?body=https://aytosagunto.es/va/actualitat/la-tercera-jornada-del-cicle-formatiu-en-economia-sostenible-i-responsabilitat-social-de-l-empresa-valenciana-continua-a-sagunt/)